**Magyargencs Község Önkormányzata**

**8517 Magyargencs, Petőfi u. 127.**

**Ügyszám: /2018.**

***Jegyzőkönyv***

Készült: Magyargencs Község Képviselő-testülete 2018. július 10-i nyilvános üléséről, mely 18 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal Magyargencsi Kirendeltség hivatali helyisége

Jelen vannak: Magyargencs Község Képviselő-testülete részéről

Boros Tamás polgármester

Vida Gábor alpolgármester

Süle Tamás

Távol van: Dr. Thoma Elek

Rózsavölgyi László

Tanácskozási joggal: Novák Edit aljegyző

**Boros Tamás polgármester** köszönti a megjelenteket, megállapítja, hogy a Képviselő-testület ülése határozatképes, mivel a megválasztott 5 fő képviselő közül 3 fő jelen van. dr. Thoma Elek és Rózsavölgyi László képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozta:

**33/2018.(VII.10.) önkormányzati határozat**

Magyargencs Község Önkormányzatának képviselő-testülete 2018. július 10-i nyilvános üléséről napirendjét az alábbiak szerint határozza meg:

1. Veszprém Megyei Kormányhivatal által küldött javaslat tárgyalása

Előadó: polgármester

Napirendek tárgyalása:

**1)Veszprém Megyei Kormányhivatal által küldött javaslat tárgyalása**

**Előadó: polgármester**

Boros Tamás polgármester elmondja, hogy javaslat érkezett a Kormányhivataltól, mivel a zárszámadási rendelet hatályba lépésének a dátuma tévesen került meghatározásra. Az államháztartásról szóló 2011. évi CXCV. tv. 91.§ (1) bekezdése rögzíti, hogy a helyi önkormányzat költségvetése végrehajtására vonatkozó zárszámadási rendeletének legkésőbb a költségvetési évet követő ötödik hónap utolsó napjáig hatályba kell lépnie.

A zárszámadást időben megtárgyalta a testület, de a hatályba léptetése tévesen került meghatározásra. Javasolja a levélben foglaltak tudomásul vételét, elfogadását.

Boros Tamás polgármester megkérdezi, hogy van-e valakinek kérdése, hozzászólása a fentiekkel kapcsolatban?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozta:

**34/2018.(VII.10.)önkormányzati rendelet**

Magyargencs Község Önkormányzat Képviselő-testülete úgy döntött, hogy elfogadja és tudomásul veszi a Veszprém Megyei Kormányhivatal Hatósági Főosztálya javaslatát.

Felelős: aljegyző

Határidő:folyamatos

Boros Tamás polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. július 10-i nyilvános ülést 18 óra 20 perckor berekeszti.

K.m.f.

**Boros Tamás Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**